दादर पश्चिम की रहने वाली अनीशा यादव अपने 5 लोगों के परिवार के साथ 28 मई को जौनपुर से मुंबई एलटीटी आने वाली थीं। उनकी छपरा गोदान एक्सप्रेस में बी-2 में 3 सीटें आरक्षित थीं। अचानक उन्हें शनिवार को संदेश आया कि निर्माण कार्य के चलते 28 मई की सेवा रद्द कर दी गई है। उन्होंने 'एनबीटी' को बताया, क्या यही हैं 'अच्छे दिन'! 4 महीने पहले मेरे बच्चे को तीन दिन लाइन में लगने के बाद कंफर्म टिकट मिला। अब मेसेज ने यात्रा की पूरी योजना ही बेकार कर दी है। उन्होंने कहा कि हमें पैसे रिफंड में नहीं चाहिए, हमें टिकट चाहिए। अनीशा यादव अकेली नहीं हैं, हजारों यात्री इस निर्णय से परेशान हैं। इस पर कदम उठाने की बजाए रेलवे ने हाथ खड़े कर दिए हैं।